Keskustelu:CGI Suomi

message: Nyt on jo pakko puuttua näihin mainosartikkeleihin.
# WM-data on merkittävä (ruotsalainen entinen pörssiyhtiö)
# Logica (tai LogicaCMG) on merkittävä, oli suuri kansainvälinen it-jätti ennen yhdistymistä CGI:n kanssa
# CGI-konserni on merkittävä
# Novo Group olisi entisenä suomalaisena pörssiyhtiönä merkittävä
Kanadalaisen CGI-konsernin Suomen tytäryhtiö sen sijaan ei ole merkittävä. Artikkeli kertoo milloin Logicasta, CGI:stä, WM-datasta, Novo Grouppia jne... Itse CGI:n Suomen-tytäryhtiöstä sitten on löydetty pelkästään rekrytointiprosesseja ja yrityskulttuuria. Niin ja pari toimitusprojektia, näitähän tekee ties kuinka monta lukematonta lafkaa tässä maassa. So what?
Ei, siihen ei voi vedota että CGI Suomi on Suomessa alansa suurimpia tai tärkeimpiä. Täysin naurettavaa. Siinä tapauksessa alan tekemään artikkeleita tyyliin McDonald's (Ruotsi), McDonald's (Suomi), McDonald's (Puola), McDonald's (Alankomaat) jne. tai Microsoft (Suomi), Microsoft (Tanska). Jokaiseen voi kopioida samat pari virkettä alkuun ja sitten googlettaa nykyisen maajohtajan nimen. Siinä teille artikkelit.
Mitä muuten artikkelin nykysisältöön tulee, niin toivottavasti en ole ainoa joka ymmärtää tämän olevan sisällöllisesti lähinnä korporaatio-beeässää. Se, että osa tästä yritysviestinnästä on julkaistu jossain Kauppalehden artikkelissa aikoinaan, ei voi eikä saa riittää sulkemaan korvia ja silmiä tältä roskalta:
replies: text: Vuonna 2016 noin 3000 henkilöä Suomessa työllistänyt CGI aloitti rekrytointinprosessin, jonka tavoitteena oli palkata seuraavan kolmen vuoden aikana tuhat uutta työntekijää. Future Talent -harjoitteluohjelmalla tavoiteltiin erityisesti opiskelijoita ja vastavalmistuneita.[6]

text: CGI palkitsee työntekijöitään rekrytointiin johtaneista vinkeistä nelinumeroisen summalla.[15] CGI rekrytoi myös henkilöstöalan yritys Academyn Telialle ja CGI:lle räätälöimän 12-viikkoisen ServiceNow-koulutuksen avulla. Yhdysvaltalaisen ServiceNow teknologiayrityksen luomien teknologioiden ympärille on rakentunut palvelunhallinnan ekosysteemi. Academic Work työllistää kaikki kursseille valitut, minkä jälkeen puolet heistä työllistyy Telialle ja puolet CGI:lle. Kurssilla suunnittellaan, kehitetään ja ylläpidetään erilaisia ServiceNow-ympäristöjä.[16]

text: Tietotekniikan liiton Tivitin it-barometrin mukaan vain 40 prosenttia suomalaisista tietojärjestelmäprojekteista pysyi budjetissa ja sovitussa aikataulussa vuonna 2013. CGI on asettanut itselleen tavoitteen toimittaa 95 prosenttia IT-projekteista sovitussa aikataulussa ja bujdetissa.[14]
Se on sitten vielä oma keskustelunaiheensa, että Jjanhone on tosiaan tehnyt tämän toimeksiantona.
Kiitos (ja anteeksi),
--Jepse (keskustelu) 18. huhtikuuta 2020 kello 11.52 (EEST)

text: Kirjoitit marraskuussa CGI-artikkelin muutoshistoriassa "Tämä ei ole artikkeli CGI Suomesta, vaan sen takana olevasta CGI-konsernista. Jos joku kokee CGI Suomen merkittäväksi, niin tehköön aiheesta uuden artikkelin.", mutta huomasin asian vasta viime viikolla. Ennen toimeksiantoani artikkeli kertoi lähinnä CGI Suomessta. Koska poistit ko. asiat artikkelista, siirsin ne omaksi artikkeliksi, kuten olit ehdottanut.Jjanhone (keskustelu) 20. huhtikuuta 2020 kello 13.28 (EEST)

text: Kokoa on riittävästi artikkeliin eikä kannata yhdistää emoyhtiön artikkeliin. --Lax (keskustelu) 22. huhtikuuta 2020 kello 11.39 (EEST)
replies: text: :Vaikka sisältö olisi lähinnä puutaheinää? Joo, ei tosiaan kannata yhdistää emoyhtiön artikkeliin, kun CGI Suomesta ei ole mitään merkityksellistä kerrottavaa! Jepse (keskustelu) 22. huhtikuuta 2020 kello 19.25 (EEST)
replies: text: :: Suora lainaus sivulta Wikipedia:Merkittävyys: Artikkelin hetkellinen tila, keskeneräisyys tai lähteiden puute eivät välttämättä tarkoita, että artikkeli ei olisi aiheeltaan merkittävä.. --Lax (keskustelu) 23. huhtikuuta 2020 kello 11.45 (EEST)
Pitäisin merkittävänä, sillä tämä tytäryhtiö on Suomen mittakaavassa henkilöstömäärän ja liikevaihdon osalta suuryritys. Yhtiöllä on myös jonkin verran historiaa ja se on osallistunut kokoluokaltaan varsin merkittäviin hankkeisiin. --Msaynevirta (k · m) 26. huhtikuuta 2020 kello 16.37 (EEST)
Artikkelin aihe on yleisesti merkittävä, mutta monien tuotteiden yksityiskohainen mainosmainen esittely ei ole. Artikkeli olisi muutettava, korjattava tietosanakirjamaisemmaksi ja neutraalimmaksi, nyt vaikuttaa sisällöltään osin maksetulta esittelyltä tai ilmoitukselta. Siis pois esimerkiksi sisällöt tyyliin: "CGI on kehittänyt ... suurkeittiöille tarkoitetun Aromi-järjestelmän, jonka avulla ne voivat huomioida ruokapalvelujen tuotannossa satokauden parhaat tuotteet." ei ole tietosanakirjakieltä tai tietosanakirjaan kuuluvaa sisältöä. --Paju-apu (keskustelu) 10. kesäkuuta 2020 kello 23.08 (EEST)
Nyt artikkelissa on kriittisiä äänensävyjä, kuten tämän huomautuksen voisi poistaa. Artikkeli ei enää ole ollut useaan kuukauteen täysin mainosmainen.--Sutemi~fiwiki (keskustelu) 2. tammikuuta 2021 kello 16.49 (EET) –Kommentin jätti Sutemi (keskustelu – muokkaukset)
thread_title:  Merkittävyys